JayJayThrowThrow/commonwealth-wiki-mix huggingface dataset:
Pokok Damar Hitam Gajah

Pokok Damar Hitam Gajah ialah satu spesies tumbuhan daripada famili Dipterocarpaceae yang berasal dari Borneo, iaitu Sabah, Sarawak, dan Kalimantan. Nama botaninya *Shorea gibbosa Brandis.
Ciri-ciri fizikal

Pokok Damar Hitam Gajah tumbuh sehingga 50 meter (164 kaki) tinggi, dengan ukuran lilit sebanyak 5 meter (16 kaki 5 inci). Ciri-ciri fizikalnya adalah seperti berikut:
* Batang kayu: Menampilkan akar-akar banir yang ketara, dengan dahan-dahannya terdapat agak tinggi pada batang kayu.
* Kulit kayu: Berfisur, dengan warna kekelabu-kelabuan di luar dan perang suram di sebelah dalam. Kulitnya meleleh titik-titik damar hitam atau kekuning-kuningan ketika dipotong.
* Daun: Berbentuk bujur, dengan vena yang ketara.
* Buah: Berbentuk empat segi panjang, hampir 3 sentimeter panjang, dengan sayap nipis seakan-akan kertas, serta berbulu. Buah yang masak berwarna perang tetapi ketika mentah, mempunyai warna kemerah-merahan sedikit.
Lihat juga

* Senarai pokok
Rujukan

* Phang Wien Ho et al. A Guide to the Botanic Gardens Jungle. Pusat Sains Singapura (1983). ISBN 9971-88-010-5.


Damar Hitam Gajah
Meranti kuantan

Meranti kuantan atau dikenali sebagai damar hitam siput besar (Richetia kuantanensis sin. Shorea kuantanensis) adalah sejenis tumbuhan dari keluarga Dipterocarpaceae genus Shorea yang terdapat di kawasan hutan-hutan Malaysia dan hanya di Semenanjung Malaysia. Ianya telah ditemui pada tahun 1936 di kawasan Hutan Simpan Bukit Goh, Kuantan.

Pokok ini pernah diisytiharkan pupus oleh buku Malaysian Plant Red List: Peninsular Malaysian Dipterocarpaceae pada tahun 2010 akibat penukaran status guna tanah yang berlaku di HSK Bukit Goh kepada ladang kelapa sawit. Menurut buku Spesies Dipterokarpa Terancam di Semenanjung Malaysia, pihak Jabatan Perhutanan Semenanjung Malaysia dan Institut Penyelidikan Perhutanan Malaysia mendapati pokok ini ialah salah satu takson untuk spesies Dipterocarpaceae sahaja berkemungkinan pupus di kawasan Semenanjung Malaysia.

Walau bagaimanapun pada tahun 2014, pokok ini dijumpai semula di kawasan TER Lata Tembakah iaitu Kompartmen 47, Hutan Simpan Pelagat, Hulu Besut di Terengganu. Kawasan yang ditemui tersebut telah ditubuhkan sebagai petak Hutan Yang Mempunyai Nilai Pemuliharaan Yang Tinggi (HCVF) serta usaha untuk mendapatkan biji benih pokok tersebut untuk ditanam.
Galeri


Fail:Papan tanda khas pokok Meranti Kuantan – TER Sg. Pandan, Kuantan IMG20250727.jpg|Papan tanda khas pokok Meranti Kuantan di Taman Eko-Rimba Sungai Pandan, Kuantan.
Fail:Pokok meranti kuantan (1) – TER Sg. Pandan, Kuantan IMG20250727.jpg|Anak pokok Meranti Kuantan di Taman Eko-Rimba Sungai Pandan, Kuantan.

Rujukan

Meranti kuantan
Damar hitam siput jantan

Damar hitam siput jantan atau damar siput jantan, dengan nama saintifik Richetia hopeifolia (sin. Shorea hopeifolia) ialah spesies tumbuhan dalam keluarga Dipterocarpaceae. Ia terdapat di hutan Sumatera, Semenanjung, Borneo, dan Filipina.

Pokok ini kini amat kurang disebabkan pembalakan. Ia dipanggil lun siput jantan di Sarawak dan seraya kuning jantan di Sabah.
Penerangan

Damar hitam siput jantan ialah pokok besar yang bertumbuh sehingga 40-50 meter (130-165 kaki) dengan diameter batangnya sebanyak 130 sentimeter (4 kaki 3 inci).

Kulit pokok ini tebal dan licin, dengan sisik tertekan yang serupa dengan pokok guijo. Kekadangnya kulit pokok yang besar mempunyai rabung-rabung lintang yang panjangnya lebih kurang sama, dengan lebarnya antara 10-20 sentimeter, dan berjarak 3-10 sentimeter antara satu sama lain. Kulit ini melelehkan cecair perang tua yang dijadikan damar hitam apabila kering.

Daun pokok ini bak kulit lembu, licin dan kilat, serta berbentuk ovat bujur atau ovat elips. Warnanya merah tua atau hitam apabila kering, dan saiznya 7-10 sentimeter panjang x 3.5-5 sentimeter lebar. Petiolnya halus, genikulat, dan berukuran 8-10 milimeter panjang.

Damar hitam siput jantan berbunga pada bulan April di Davao, Filipina, dan berbuah pada bulan Mei dan Jun di Zamboanga. Bunganya hampir 7 milimeter panjang dengan pedikel yang berukuran 1 milimeter panjang amat kuat, sedangkan pedikel buahnya kira-kira 3 milimeter panjang.

Ciri yang membezakan damar hitam siput jantan ialah saraf daun yang amat halus, dan hampir tidak terjulur dari permukaan bawah daun, dengan tulang daun sekunder yang jelas dan berwarna kemerah-merahan atau kehitam-hitaman, seringnya dengan sepasang domatium glabrus pada pangkalnya.

Kayu pokok ini amat serupa dengan Shorea assamica ssp. philippinensis, kecuali warnanya kekuning-kuningan berbanding warna muda. Oleh itu, kayu ini dijual di bawah tanda dagang "meranti kuning".
Lihat juga

* Damar laut
Rujukan


Pautan luar

* Laman web ARCBC BISS
* Kompendium Perhutanan

Damar Hitam Siput Jantan
Meranti telepok

Meranti telepok, damar hitam telepok, damar telepok atau seraya kuning keladi (Shorea peltata) adalah sejenis tumbuhan daripada keluarga Dipterocarpaceae genus Shorea. IUCN melabelkan meranti telepok sebagai terancam teruk.
Taburan

Ianya boleh dijumpai di kawasan hutan Malaysia iaitu di Johor dan Sabah sahaja. Pokok ini juga mampu dijumpai di kawasan negara Indonesia. Menurut buku Spesies Dipterokarpa di Semenanjung Malaysia, Malaysia Plant Red List: Peninsular Malaysia Dipterocarpaceae dan Kitab Ilmu Pokok-Pokok, meranti telepok boleh dijumpai di negeri Johor dalam kawasan Hutan Simpan Jemaluang, Hutan Simpan Gunung Arong, Hutan Simpan Tenggaroh dan Hutan Simpan Mersing manakala di Sabah hanya boleh dijumpai di Beluran.

Kebiasaannya meranti telepok hidup di kawasan hutan dipterokarpa pamah.
Rujukan

Meranti telepok
Pokok Damar Minyak

Pokok Damar Minyak adalah sejenis tumbuhan yang terdapat di hutan Malaysia serta di negara-negara ASEAN yang lain. Nama saintifiknya Agathis bomeensis Warburg. . Selain itu, nama saintifiknya juga menggunakan nama berikut:-
* Agathis beccarii Warb.
* Agathis beckingii Meijer Drees
* Agathis endertii Meijer Drees
* Agathis latifolia Meijer Drees
* Agathis macrostachys Warb.
* Agathis rhomboidalis Warb.
Gambaran

Pokok Damar Minyak setinggi 50-55 meter dan dahan hingga 3.5 meter. Batangnya menghasilkan getah damar keemasan sekiranya ditoreh. Pokok matang biasanya menurut model Agathis dengan batang lurus (20-30 m) dengan rimbunan dahan dahan besar tegap aturan pertama. Warna batangnya pelbagai dari kelabu, perang muda, hingga hitam, lekukan kecil hingga bersisik nipis atau kasar, exfoliating dengan sedikit epiphytes. Daunnya separa bertentangan, tebal, coriaceous, hijau muda, berbeza-beza sungguhpun pada pokok yang sama, secara kasarnya berbentuk elliptic, akut pada pokok muda, sepanjang 2.5-14 cm, pada umumnya lebih besar pada pokok muda berbanding pokok matang, sekitar 3-10 lebih panjang berbanding lebar.
Habitat

Biasanya tumbuh di tanah berpasir tidak subur hingga tanah gambut di hutan tertutup di mana ia kadang-kala mampu menjadi komponen menguasai puncak. Ia mampu tumbuh sehingga ketinggian 1,200 meter. Debunga dan disebarkan melalui angin.
Taburan

Borneo, Sumatera dan Semenanjung Malaysia.

Gasing terbesar di Malaysia yang dinamakan gasing Pedada, diperbuat dari kayu pokok Damar Minyak.
Lihat juga

* Senarai pokok
Rujukan
Pautan luar

* Agathis borneensis - Wageningen University; Forest Ecology and Forest Management Group


Damar Minyak
Durian beludu

Pokok Durian Beludu adalah sejenis tumbuhan yang terdapat di hutan Malaysia. Kerajaan Malaysia melarang spesies ini dieksport kecuali oleh kerajaan persekutuan atau kerajaan negeri serta badan berkanun dan hanya untuk tujuan penyelidikan sahaja. Pokok ini juga dipercayai terdapat di negara-negara ASEAN yang lain. Nama saintifiknya Durio oxleyanus Griff.

Rujukan


Lihat juga

* Senarai pokok

Durian Beludu
Media

Media (, juga media penyiaran) atau bentuk mufradnya medium (serapan Latin terbitan kata medius "tengah" sewarisan ) merupakan sejenis cara komunikasi yang membolehkan maklumat disebarkan kepada masyarakat, melalui radio, televisyen, suratkhabar, majalah, filem, dan juga internet. Istilah ini telah dicipta pada tahun 1920-an ketika rangkaian radio serta jaringan suratkhabar dan majalah mula boleh didapati dengan mudah di merata tempat.
Internet

Semasa dekad terakhir abad ke-20, kelahiran Internet dan World Wide Web menandakan era baru dalam bidang media, apabila sesiapapun boleh mendapat pendedahan seluas liputan media penyiaran. Untuk pertama kalinya, sesiapa sahaja yang mempunyai laman web boleh 'berucap' kepada 'pendengar' di seluruh dunia, walaupun melayan jumlah trafik yang tinggi masih menelan belanja besar. Akan tetapi, mungkin dengan adanya teknologi rakan-ke-rakan (P2P), kos lebar jalur (bandwidth) akan menurun.
Lihat juga

*Daftar Stesen Televisyen Malaysia
*Daftar Suratkhabar Malaysia
Rujukan

Kategori:Media massa

de:Massenmedium
nl:Massamedium
pl:Mass media
Durian paya

Pokok Durian Paya ialah sejenis pokok kayu yang terdapat di hutan Malaysia serta di negara-negara ASEAN yang lain. Nama Melayu yang lain untuk pokok ini ialah Pokok Durian Burung dan Pokok Hutan. Nama botaninya Durio carinatus Mast.


Pokok Durian Paya bertumbuh di hutan paya gambut berhampiran dengan garis pinggir laut timur dan barat Semenanjung Malaysia. Dengan kayu yang mempunyai kepadatan sebanyak 580 kilogram per meter padu, pokok ini merupakan salah satu spesies pokok kayu yang utama. Kayu ini biasa digunakan oleh puak Jakun untuk membina lantai rumah tradisi mereka. Penggunaan ini masih amat biasa, khususnya di kampung-kampung yang masih belum mendapat sebarang bantuan perumahan. Kulit pokok ini juga digunakan untuk membuat bubu udang. Dari segi ekologi, Pokok Durian Paya adalah penting untuk menawarkan makanan kepada haiwan.
Lihat juga

* Senarai pokok
Rujukan

* www.peatsociety.org

Durian Paya
Clarias

Clarias ialah genus ikan bermisai (order Siluriformes) dalam keluarga Clariidae, iaitu keli. Namanya terbit daripada perkataan Yunani chlaros yang bermaksud "cergas", merujuk kepada kebolehan ikan ini untuk hidup lama di luar air.
Taksonomi

Genus ini adalah parafiletik. Salah satu spesies Heterobranchus (H. longifilis) dikelompokkan langsung dalam kumpulan Clarias.
Spesies

Terdapat 62 spesies diakui dalam genus ini kini:
Spesies Afrika

, Zambia oleh South African Institute for Aquatic Biodiversity]]
Spesies Asia

, Jawa Timur, Indonesia]]
, Kalimantan Tengah, Indonesia.]]


Spesies fosil
* Clarias falconeri † Lydekker, 1886, dari India
Kepercayaan

* Di sesetengah tempat khususnya di Hilir Perak dan Kampung Gajah, Perak, ikan keli tidak dimakan atau kurang dimakan kerana kepercayaan kuno bahawa ikan keli berasal daripada berudu, iaitu anak katak.
* Jika orang mati lemas di Sungai Perak, mayat yang hanyut dan telah reput itu biasanya dimakan oleh ikan keli. Mereka menjumpai dalam mayat tersebut beberapa ekor ikan keli. Mungkin kerana cerita-cerita sebegini, ikan keli kurang digemari di Hilir Perak dan Kampung Gajah, Perak.
Rujukan
Pautan luar

* http://www.bharian.com.my/Joran/JoranBH/Berita/20041105105007/pp_index_htm

Keli
Keli bunga

Keli bunga (Clarias macrocephalus) ialah spesies keli asal Asia Tenggara yang penting secara ekonomi. Ikan ini diternak di kolam-kolam untuk kegunaan manusia di negara seperti Thailand dan Filipina. Namun, populasi asalnya kini menghadapi kepupusan disebabkan oleh kegiatan manusia dan introgresi genetik akibat persilangan dengan kacukan akuakultur yang terlepas.

Di Thailand, ikan ini dan juga keli kayu (Clarias batrachus) dikenali sebagai pla duk (). Ia merupakan bahan makanan murah yang sering ditawarkan oleh penjaja jalanan, disediakan dalam pelbagai cara, terutamanya dibakar atau digoreng.
Rujukan


Pautan luar

*


Kategori:Clarias
Kategori:Ikan di Malaysia
Keli Afrika

Keli Afrika, Clarias gariepinus, ialah spesies keli daripada keluarga Clariidae, iaitu keli sebenar.
Taburan

Ia ditemukan di seluruh Afrika dan Timur Tengah, dan hidup di tasik, sungai dan paya air tawar, serta habitat buatan manusia, seperti kolam pengoksidaan atau bahkan sistem kumbahan bandar.

Keli Afrika diperkenalkan di seluruh dunia pada awal 1980-an untuk tujuan akuakultur, jadi ia dijumpai di negara-negara yang jauh di luar habitat alaminya, seperti Brazil, Vietnam, Indonesia, dan India. Keli Afrika boleh dibezakan di negara-negara di mana spesies asli Clarias wujud, seperti Indonesia; Di Indonesia, ia dirujuk sebagai lele dumbo.
Galeri
Rujukan


Pautan luar

* Reproduction of African catfish
* All Catfish Species Inventory
* Handbook on the rearing and artificial reproduction of the African catfish
* The African catfish
* Chari in the Bari, Homestead rearing of African catfish

Kategori:Clarias
Ketutu

Ikan Ketutu atau haruan bodoh atau belontok atau ikan hantu (bahasa Inggeris: Marble Sleeper atau Marble Goby dan dalam bahasa Kantonis Soon Hock), nama saintifiknya Oxyeleotris marmorata adalah tergolong dalam ikan air tawar yang terdapat di negara-negara Asia Tenggara. Habitat utamanya adalah di kawasan yang cetek seperti di gigi-gigi air iaitu berhampiran dengan tebing sungai, tasik dan lombong-lombong tinggal. Haiwan ini adalah dikategorikan sebagai ikan pemangsa, namun demikian ianya adalah ikan yang sangat malas untuk memburu mangsanya. Ia lebih suka menunggu mangsa yang berenang berhampiran lalu membahamnya apabila dikira sudah cukup hampir. Dengan warna dan coraknya yang berceloreng itu membuatkan ikan ini sangat pandai menyamar dan bersembunyi di balik atau bawah batu-batu atau dedaunan mahupun kayu. Ianya sangat aktif diwaktu malam, adakalanya ia keluar dari tempat persembunyian untuk mencari mangsa. Diet semulajadi ikan ini ialah ikan-ikan kecil termasuk anak-anak ikan, udang, cacing mahupun ulat. Ikan ini mempunyai sikap tamak yang menyebabkan ia mudah ditangkap apabila lokasinya telah dikenal pasti oleh pemburunya. Ikan ini boleh dijerat dengan menggunakan bubu tradisional atau pun bubu yang direka khas dengan menggunakan batang paip yang diletakkan umpan ikan hidup seperti anak-anak ikan koi di dalamnya.
Rujukan

*[Carian Google.]

Kategori:Oxyeleotris
Kategori:Ikan
Bujuk

Ikan Bujuk adalah tergolong dalam ikan air tawar yang terdapat di negara-negara ASEAN, termasuk di Malaysia. Nama saintifiknya Channa lucius

Ikan Bujuk tergolong dalam spesies kepala ular. Tubuhnya mempunyai bentuk corak badan yang menarik. Ikan Bujuk mendiami kawasan-kawasan berpaya dan kawasan-kawasan yang kandungan Ph airnya rendah, sama seperti ikan Haruan Palas. Diet utamanya adalah rumpair, lumut, anak-anak ikan dan juga udang, katak, cengkerik, dan cacing.
Pautan luar

* http://fishmania-syukur.blogspot.com/2009/02/ensiklopedia-air-tawar.html


Bujuk
Ikan Semilang Laut

Ikan Semilang Laut atau nama saintifiknya Plotosus spp. adalah tergolong dalam ikan air tawar yang terdapat di negara-negara ASEAN termasuk di Malaysia.


Tetapi terdapat beberapa perbezaan antara semilang laut dan semilang air tawar (keli) yang sekira dilihat sekali pandang adalah sama. Antara perbezaan yang wujud ialah :
1. Dari segi baji yang wujud dibadannya, di mana semilang mempunyai 3 baji (di kiri, kanan dan atas badan). Manakala keli hanya mempunyai dua baji (di kiri dan kanan sahaja)
2. Dari segi bentuk ekor, di mana semilang mempunyai sirip atas dan bawah bercantum dengan ekor. Manakala keli mempunyai ekor dan sirip ata dan bawah yang tidak bersambung
3. Semilang hanya dapat hidup di perairan air masin. Manakala keli hanya dapat hidup di perairan air tawar.
4. Keli dewasa ini menjadi salah satu ikan yang telah di kormesialkan melalui beberapa kaeadah penternakan. Antaranya ialah penternakan secara kanvas, kolam simen dan kolam tanah. Manakala semilang belum ada projek yang dilakukan untuk dikomersialkan
Mystus

Mystus ialah sebuah genus ikan dalam keluarga Bagridae yang berasal dari Asia. Hubungan filogenetik dalam genus ini tidak berapa difahami, sungguhpun telah dicadangkan terdapat dua keturunan utama. Ia umumnya dikenali sebagai "baung".

Ikan ini turut terdapat di sungai-sungai di Kalimantan Tengah dan ukurannya mampu mencapai 20 kg. Umpan yang dipakai untuk memancing ikan ini biasanya ialah induk semut yang berwarna hijau terang; satu kail dikaitkan dengan 5 hingga 10 ekor induk semut tersebut, atau menggunakan cacing tanah yang besar atau usus ayam.
Spesies

Terdapat 62 spesies diakui dalam genus ini kini:
* Mystus abbreviatus (Valenciennes, 1840)
* Mystus alasensis H. H. Ng & Hadiaty, 2005
* Mystus albolineatus T. R. Roberts, 1994
* Mystus ankutta Pethiyagoda, N. K. A. Silva & Maduwage, 2008
* Mystus armatus (F. Day, 1865)
* Mystus atrifasciatus Fowler, 1937
* Mystus bimaculatus (Volz, 1904) (baung kembang)
* Mystus bleekeri (F. Day, 1877)
* Mystus bocourti (Bleeker, 1864)
* Mystus canarensis S. Grant, 1999
* Mystus carcio (F. Hamilton, 1822)
* Mystus castaneus H. H. Ng, 2002 (baung kecil Sadong)
* Mystus catapogon Plamoottil, 2016
* Mystus cavasius (F. Hamilton, 1822) (baung Ganga)
* Mystus cineraceus H. H. Ng & Kottelat, 2009
* Mystus dibrugarensis (B. L. Chaudhuri, 1913)
* Mystus falcarius Chakrabarty & H. H. Ng, 2005
* Mystus gulio (F. Hamilton, 1822)
* Mystus heoki Plamoottil & Abraham, 2013
* Mystus horai Jayaram, 1954
* Mystus impluviatus H. H. Ng, 2003
* Mystus indicus Plamoottil & Abraham, 2013
* Mystus irulu Vijayakrishnan and Praveenraj. 2022
* Mystus keletius (Valenciennes, 1840)
* Mystus keralai Plamoottil, 2014
* Mystus leucophasis (Blyth, 1860)
* Mystus malabaricus (Jerdon, 1849)
* Mystus menoni Plamoottil, 2013
* Mystus montanus (Jerdon, 1849)
* Mystus multiradiatus T. R. Roberts, 1992
* Mystus mysticetus T. R. Roberts, 1992
* Mystus nanus Sudasinghe, Pethiyagoda, Maduwage & Meegaskumbura, 2016
* Mystus ngasep Darshan, Vishwanath, Mahanta & Barat, 2011
* Mystus nigriceps (Valenciennes, 1840) (baung pisang)
* Mystus oculatus (Valenciennes, 1840)
* Mystus pelusius (Solander, 1794)
*Mystus prabini Darshan, Abujam, Humar, Parhi, Singh, et al. 2019
* Mystus pulcher (B. L. Chaudhuri, 1911)
* Mystus punctifer H. H. Ng, Wirjoatmodjo & Hadiaty, 2001
* Mystus rhegma Fowler, 1935
* Mystus rufescens (Vinciguerra, 1890)
* Mystus seengtee (Sykes, 1839)
* Mystus singaringan (Bleeker, 1846) (baung nyet-nyet)
* Mystus tengara (F. Hamilton, 1822)
* Mystus velifer H. H. Ng, 2012
* Mystus vittatus (Bloch, 1794)
* Mystus wolffii (Bleeker, 1851)
* Mystus zeylanicus H. H. Ng & Pethiyagoda, 2013
*Mystus celator Ng & Kottelat, 2023
*Mystus armiger Ng, 2004
*Mystus chinensis (Steindachner, 1883)
*Mystus bagre Meuschen, 1778
*Mystus rubicauda Bardach, 1959
*Mystus pahangensis Herre, 1940
*Mystus ascita Walbaum, 1792
*Mystus cous Meuschen, 1778
*Mystus anguillaris Meuschen, 1778
*Mystus fasciatus Meuschen, 1778
*Mystus chitol Hamilton, 1841
*Mystus karipat Gray, 1831
*Mystus rubripinnis Vanarajan & Arunachalam, 2018
*Mystus cyrusi Esmaeili, Sayyadzadeh, Zarei, Eagderi & Mousavi-Sabet, 2022
Rujukan

Kategori:Bagridae
Tapah biasa

Tapah biasa (Wallago attu), atau hanya dikenali sebagai tapah, jambal atau begahak, ialah spesies ikan bermisai air tawar dalam keluarga Siluridae yang terdapat di bahagian selatan Asia dari Pakistan ke Vietnam, Malaysia dan Indonesia. Ikan ini juga dilaporkan terdapat di Afghanistan.
Taburan dan biologi

Tapah biasa hidup di sungai dan tasik yang besar, dengan dasar sungai yang berlumpur dan air yang mengalir dengan perlahan. Ikan ini amat lembap dan biasa menyembunyikan diri di dalam lubang-lubang yang terdapat di tebing sungai dan terusan atau mengekalkan diri di dasar sungai untuk mencari makanan.

Tapah biasa adalah pemangsa yang kuat makan. Makanan untuk ikan dewasa termasuk ikan yang lebih kecil, krustasea dan moluska, manakala anak ikan biasanya makan serangga. Oleh itu, ikan ini adalah ikan perosak, khususnya terhadap ikan-ikan lain yang lebih bernilai.

Tapah ini membiak pada musim panas sebelum musim hujan. Oleh itu, banyak ikan bermisai ini boleh ditemukan pada musim panas.
Morfologi

Badan tapah biasa panjang dan amat padat. Ikan ini boleh membesar sehingga 2.4 meter (8 kaki) panjang. Kepalanya lebar, dengan mulut yang besar dan melekuk. Sudut-sudut mulutnya menjangkau ke belakang matanya. Gigi ikan ini amat tajam dan boleh menggigit manusia. Matanya kecil sahaja, dengan tepi di sekelilingnya. Tapah biasa mempunyai dua pasang duri, dengan sirip dorsal yang kecil dan sirip belakang yang amat panjang.
Dalam budaya popular

Menurut beberapa cerita rakyat di Malaysia, keturunan seseorang yang dipanggil Tok Kaduk tidak boleh makan dan menyentuh ikan kerana legenda itu mengatakan bahawa lama dahulu Tok Kaduk menangkap Tapah ini dan ketika ia memotong perutnya, ada emas di dalam ikan sehingga Tok Kaduk mengambil emas dan menjahit ikan itu dan melepaskannya kembali ke sungai. Dari masa itu, jika keturunannya berhubung dengan ikan, kulit mereka menjadi merah dan gatal sehingga mereka pergi ke Kg Tua, Lambor Kanan berhampiran Bota di Daerah Tengah Perak, Malaysia untuk mencari ubat. Perubatan adalah baki emas dari ikan yang telah disimpan untuk membuat ubat untuk penyakit ini. Ada yang mengatakan bahawa emas perlu direndam di dalam air dan perlu dimakan oleh pesakit dan mencuci kawasan yang gatal. Cerita-cerita lain telah mengatakan bahawa Sareng akan memakan bangkai manusia yang telah dikebumikan di dalam air, dan ia akan membawa jiwa manusia kepada tuhan-tuhan.

Pekan Tapah di Malaysia dan ribut tropika yang berbeza yang dinamakan Tapah telah dinamakan sempena ikan ini (atau yang bernama Wallagonia leerii).
Rujukan

*
*

Kategori:Siluriformes
Toman

Ikan toman (Channa micropeltes) merupakan antara spesies terbesar dalam keluarga Channidae. Ia mampu tumbuh sepanjang dan seberat . Ia merupakan spesies asli di perairan Asia Tenggara, tetapi juga didatangkan ke tempat-tempat lain sehingga dianggap sebagai penceroboh.
Biologi

Anak ikan toman berwarna merah dengan jalur-jalur lateral jingga hitam yang muncul sekitar umur dua bulan. Makin dewasa si ikan toman, makin hilanglah jalur dan kemerahan yang diganti dengan corak putih dan hitam kebiruan di separuh atas. Ia boleh tumbuh mencapai kepanjangan dan berat .




Spesies ini mempu merangkak ke atas darat dan bernafas udara, tetapi hanya di kawasan berlumpur atau paya. Ia mampu bernafas udara dengan menggunakan paru-paru primitif yang terletak terus di belakang insang yang membolehkan ia hidup di dalam air mati yang kekurangan oksigen dengan naik ke permukaan dan menyedut sedikit udara. Ciri-ciri ini juga membolehkan ikan toman untuk berjalan singkat di atas daratan, tetapi tidak boleh memburu kerana ia tidak dapat menampung diri dengan sirip yang kecil berbanding badannya yang besar.
Kegunaan
Sebagai manusia

Ikan toman dijadikan bahan makanan pelbagai budaya di Asia Timur dan Asia Tenggara. Ia diternak dalam kolam ikan dan takungan sebagai ikan buruan kerana mampu melawan balik dengan kencang apabila dikail. Dipercayai bahawa memakan ikan ini boleh menyembuhkan badan setelah kecederaan parah atau pembedahan.
Sebagai haiwan peliharaan

Ikan toman juga antara spesies yang popular untuk dibela dan diperdagangkan sebagai haiwan kesayangan. Sering dijual apabila kecil-kecil, ada juga yang dijual sebagai bahan suapan bagi ikan pemangsa yang besar-besar. Ikan toman merupakan pemangsa yang kuat selera dan akan mengejar dan memakan apa-apa sahaja yang muat di dalam mulutnya. Sungguhpun demikian, ia boleh dibela dengan aman bersama ikan-ikan yang sama besar seperti ikan kelisa perak, ikan pisau badut, ikan oscar dan sebagainya.
Taburan

Channa micropeltes terdapat di perairan tawar Asia Tenggara, khususnya Semenanjung Tanah Melayu dan Indonesia . Ia juga didatangkan ke tempat-tempat lain seluruh dunia sebagai baik haiwan peliharaan mahupun bahan makanan, malah dijumpai sejauh Amerika Utara sebagai spesies ceroboh. Ahli-ahli biologi risau bahawa air hangat buangan mungkin membolehkan spesies ikan toman tropika ini berdaya hidup di iklim sejuk, tetapi setakat ini belum ada bukti populasi mantap, walhal semua penemuan setakat ini dipercayai dilepaskan dari peliharaan.
Rujukan
Pautan luar

*snakeheads.org
*Fishing in Belum-Temenggor, Malaysia